প্রতিশ্রুতির ফুলঝুড়ি, বসিরের পদত্যাগ দাবিতে সুদানে বিক্ষোভ
নতুন বছরে অর্থনৈতিক উন্নয়নের প্রতিশ্রুতি দিয়েছেন সুদানের প্রেসিডেন্ট ওমর আল বসির। তিনি এমন এক সময় এ প্রতিশ্রুতি ব্যক্ত করলেন, যখন দেশটিতে সরকার বিরোধী বিক্ষোভ ছত্রভঙ্গ করে দিতে নিরাপত্তা বাহিনীর সদস্যরা কাঁদানে গ্যাস ও তাজা গুলি ব্যবহার করছেন।-খবর আল জাজিরার।







সুদানের স্বাধীনতার ৬৩ বছর উপলক্ষে দেয়া ভাষণে ওমর আল বসির বলেন, রোববার চলতি বছরের বাজেট অনুমোদন করা হয়েছে। এতে চলমান সংকট সাহসের সঙ্গে মোকাবেলা করা যাবে বলে তিনি আশ্বস্ত করেন।




সুদানে নিত্যপ্রয়োজনীয় দ্রব্যমূল্য বৃদ্ধি ও মৌলিক পণ্যের অভাব দেখা দেয়ায় গত দুই সপ্তাহ ধরে সরকার বিরোধী বিক্ষোভ চলছে।
রাজধানী খার্তুমে দেয়া বক্তৃতায় তিনি বলেন, সুদানের ইতিহাসে প্রথম বার আমরা উন্নয়ন প্রকল্প হাতে নিয়েছি। জনদুর্ভোগ লাঘবেই এমন উদ্যোগ নেয়া হয়েছে।
তিনি বলেন, কিছু কিছু পণ্যে ও সামগ্রিতে ভর্তুকি দেয়া, বেতন বাড়ানো ও করের বোঝা থেকে মুক্তি দেয়ার পরিকল্পনা নেয়া হয়েছে।
এজন্য তিনি চীন, রাশিয়া ও উপসাগরীয় দেশগুলোর সঙ্গে দ্বিপক্ষীয় অংশীদারিত্বের কথা উল্লেখ করেন তার ভাষণে।
ওমর আল বসীর বলেন, আমাদের অর্থনীতির দক্ষতা বাড়াতে এসব দেশের সঙ্গে আমরা কৌশলগত অংশিদারিত্ব চুক্তিতে পৌঁছেছি। আমরা টেকসই উৎপাদনের ভিত্তি নির্মাণ করতে চাই।
মূল্যবৃদ্ধি ও জ্বালানি সংকটের বিরুদ্ধে গত ১৯ ডিসেম্বর থেকে সুদানে বিক্ষোভ চলছে। এর পর থেকে বসিরের পদত্যাগ চেয়ে সরকার বিরোধী কর্মসূচি অব্যাহত আছে।
খার্তুম থেকে আল জাজিরার সাংবাদিক হিবা মরগান বলেন, বিক্ষোভ শুরু হলে ওমর আল বসির অর্থনৈতিক উন্নয়নের পদক্ষেপ গ্রহণ করেন। মূল্যস্ফীতি কমাতে ব্যবস্থার নেয়ার প্রতিশ্রুতি দেনে তিনি।
কিন্তু বিক্ষোভকারীরা বলছেন, তার ১৯ বছরের শাসনে এমন প্রতিশ্রুতি শুনতে শুনতে তাদের কান ঝালাপালা দিয়ে গেছে। কাজেই তারা এখন বসিরের পদত্যাগ ছাড়া আর কিছু চাচ্ছে না।
নির্বাচন না হওয়া পর্যন্ত মধ্যবর্তী সরকারের হাতে ক্ষমতা হস্তান্তরের দাবি জানিয়েছেন বিক্ষাভকারীরা।
ওমর আল বসির সব সুদানি নাগরিকদের ঐক্যবদ্ধ হওয়ার ও সংলাপের বসার আহ্বান জানিয়েছেন। এতে চলমান মতপার্থক্য নিরসন হবে বলে তিনি মনে করেন।
তবে সুদানের এ বিক্ষোভ কোনো রাজনৈতিক দলের প্রতিনিধিত্ব করছে না। কাজেই নেতৃত্বহীন এই গোষ্ঠীর সঙ্গে সংলাপে বসা তার জন্য কঠিনই হবে।

নতুন বছরে অর্থনৈতিক উন্নয়নের প্রতিশ্রুতি দিয়েছেন সুদানের প্রেসিডেন্ট ওমর আল বসির। তিনি এমন এক সময় এ প্রতিশ্রুতি ব্যক্ত করলেন, যখন দেশটিতে সরকার বিরোধী বিক্ষোভ ছত্রভঙ্গ করে দিতে নিরাপত্তা বাহিনীর সদস্যরা কাঁদানে গ্যাস ও তাজা গুলি ব্যবহার করছেন।-খবর আল জাজিরার।